Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság a választási eljárásról szóló 1997. évi C. törvény (a továbbiakban: Ve.) 90/A. §-a
Paragraph Index: 349

(4) bekezdésének a) pontjában, a 99/K. § (5) bekezdésének a) pontjában, 105/A. § (4) bekezdésének a) pontjában, 124/A. § (3) bekezdésének a) pontjában, 131/A. § a) pontjában és 143/A. § (4) bekezdésében írt hatáskörében a választási határidõk tárgyában az alábbi állásfoglalást adja ki: A választási bizottságok hatáskörébe tartozó kifogások tárgyában mind az igények bejelentésére, mind pedig azok elbírálására kivételesen szûk határidõk állnak rendelkezésre. Ennek indoka a választási eljárásokkal összefüggõ jogsérelmek gyors elbírálásához fûzõdõ kiemelkedõ társadalmi érdek. Ezért a választási bizottságok elõtti jogérvényesítésre csak olyan kifogásolt cselekmények esetében van lehetõség, amelyek alkalmasak a gyors elbírálás követelményeinek alkalmazására. A választási eljárási alapelveknek megfelelõen a jogalkotó egyértelmûen rendelkezik a Ve. 77. § (1) bekezdésében, mikor kimondja, hogy a „kifogást úgy kell benyújtani, hogy az legkésõbb a sérelmezett jogszabálysértés elkövetésétõl számított 2 napon belül megérkezzen.” Ez azt jelenti, hogy – egyrészt a kifogás benyújtására rendelkezésre álló határidõ számításánál a sérelemrõl való tudomásszerzés idõpontja közömbös, a kifogás benyújtására irányadó határidõ kezdõ idõpontja a jogszabálysértés elkövetésének idõpontja (objektív határidõ); – másrészt a kifogásnak 2 napon belül be is kell érkeznie (anyagi jogi határidõ) a kifogás elbírálására hatáskörrel és illetékességgel rendelkezõ választási bizottsághoz. A fentiek alapján az Országos Választási Bizottság rámutat arra, hogy azokra az esetekre, amikor a rendelkezés alkalmazásának objektív elõfeltételei bármilyen okból nem állnak fenn – ideértve azt az esetet is, hogy a jogsérelmet elszenvedõ az igényérvényesítésre rendelkezésre álló objektív határidõn túl értesült a jogainak sérelmérõl –, a választási bizottság hatásköre nem terjed ki. Az Országos Választási Bizottság arra is felhívja a figyelmet, hogy amennyiben a választási eljárás sajátos szabályai miatt a választási bizottságok elõtti igényérvényesítésre nincs lehetõség, ez nem zárja ki, hogy a jogaiban megsértett fél más állami szerveknél keressen jogvédelmet. Dr. Szigeti Péter s. k., az Országos Választási Bizottság elnöke”

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes